
REFERAT
privind propunerea de modificare a Hotărârii Consiliului Local al Municipiului Timişoara nr. 366 din 27.08.2015 şi aprobarea Statutului  şi Actului Constitutiv al Asociaţiei de Dezvoltare Intercomunitară „PĂDUREA BISTRA”

Având în vedere Hotărârea Consiliului Local al Municipiului Timişoara nr. 366  din 27.08.2015  prin care este aprobată  asocierea Municipiului Timişoara, prin Consiliul Local al Municipiului Timişoara cu Oraşul Recaş, Comuna Ghiroda şi Comuna Moşniţa Nouă pentru constituirea Asociaţiei de Dezvoltare Intercomunitară „PĂDUREA BISTRA”, propunem modificarea art. 1 din hotărârea sus-menţionată prin includerea Comunei Bucovăţ în calitate de membru fondator al asociaţiei şi  aprobarea prin hotărâre de Consiliu Local a Statului şi Actului Constitutiv al Asociaţiei de Dezvoltarea Intercomunitară „PĂDUREA BISTRA”.
Textul modificat al articolului 1 din  Hotărârea Consiliului Local al Municipiului Timişoara nr. 366  din 27.08.2015  modificat urmează să aibă următorul conţinut: 
„Se aprobă asocierea Municipiului Timişoara prin Consiliul Local al Municipiului Timişoara cu Oraşul Recaş, Comuna Ghiroda, Comuna Moşniţa Nou şi Comuna Bucovăţ,  pentru constituirea Asociaţiei de Dezvoltare Intercomunitară PĂDUREA BISTRA, persoană juridică de drept privat şi de utilitate publică, pentru realizarea în comun a unor proiecte pe Programul European „LIFE”
Asociaţia de Dezvoltare Intercomunitară „PĂDUREA BISTRA” are ca scop  conservarea şi protejarea biodiversităţii prin implementarea unor proiecte în concordanţă cu prevederile Programului European „LIFE Natură şi Biodiversitate”, prin asigurarea unei colaborări regionale, naţionale şi internaţionale, în vederea promovării biodiversităţii. 
Obiectivele acestei asociaţii sunt printre altele obţinerea unor finanţări şi implementarea proiectelor propuse prin programe ca Programul „LIFE” sau Programul de cooperare transfrontalieră prin care asociaţia poate depune proiecte în vederea îndeplinirii scopului propus, educarea populaţiei în vederea protejării naturii, conservării biodiversităţii, crearea unor programe cu caracter educativ şi recreativ. 
Faţă de cele menţionate mai sus propunem promovarea unui Proiect de Hotărâre a Consiliului Local al Municipiului Timişoara prin care să se aprobe modificarea componenţei membrilor fondatori ai Asociaţiei  Dezvoltare Intercomunitară „PĂDUREA BISTRA” , a Statutului şi a Actului Constitutiv al  Asociaţiei de Dezvoltare Intercomunitară „PĂDUREA BISTRA”.

